Восава (Пухавіцкі раён)

Во́сава. Сустракаецца таксама варыянт О́сава, н. (, ) — вёска ў Пухавіцкім раёне Мінскай вобласці. Уваходзіць у склад Пухавіцкага сельсавета.

 Гісторыя 

 Ранняя гісторыя 
У XVIII стагоддзі ўваходзіла ў склад Менскага павета Менскага ваяводства Вялікага Княства Літоўскага. У выніку другога падзелу Рэчы Паспалітай 1793 года тэрыторыя апынулася ў складзе Расійскай імперыі, у Ігуменскім павеце Мінскай губерні, упамінаецца як фальварак Восаў, шляхецкая ўласнасць С. 100—101..

Пасля 1861 года ў Пухавіцкай воласці Ігуменскага павета. У 1889 годзе маёнткам Восава Пухавіцкай воласці валодала дваранка рыма-каталіцкага веравызнання Марына Канстанцінаўна Русецкая, было 80 дзесяцін зямлі.

 Найноўшы час 
З канца лютага 1918 года тэрыторыя акупаваная войскамі Германскай імперыі. 25 сакавіка 1918 года згодна з Трэцяй Устаўной граматай воласць абвешчана часткай Беларускай Народнай Рэспублікі. У снежні 1918 года занята Чырвонай Арміяй, з 1 студзеня 1919 года ў адпаведнасці з пастановай І з’езда КП(б) Беларусі яна ўвайшла ў склад Савецкай Беларусі, з 27 лютага 1919 года — у ЛітБел ССР. У час польска-савецкай вайны ў жніўні 1919 — ліпені 1920 гадоў пад акупацыяй Польшчы (Мінская акруга ГУУЗ).

З 31 ліпеня 1920 года ў Беларускай ССР.

У Другую сусветную вайну з канца чэрвеня 1941 года да пачатку ліпеня 1944 года пад акупацыяй Германіі.

 Насельніцтва 
 1800 год — 2 двары, 6 жыхароў
 1897 год — 6 двароў, 35 жыхароў
 1908 год — 7 двароў, 43 жыхары
 1917 год — 10 двароў, 64 жыхары
 1926 год — 15 двароў, 82 жыхары
 1960 год — 63 жыхары
 2002 год — 9 гаспадарак, 11 жыхароў
 2012 год — 3 гаспадаркі, 3 жыхары
 2019 год — 6 жыхароў

 Вядомыя асобы 
 Іван Раманавіч Размысловіч (1915—2006) — беларускі вучоны ў галіне сельскагаспадарчага машынабудавання.

 Крыніцы 

 Літаратура 




 Спасылкі 

Катэгорыя:Пухавіцкі сельсавет
Катэгорыя:Населеныя пункты Пухавіцкага раёна